钦定古今图书集成/明伦汇编/氏族典/第558卷 > 司马歆
## 钦定古今图书集成/明伦汇编/氏族典/第558卷 > 司马歆

按《晋书扶风武王骏传》：“骏子新野庄王歆，字弘舒。武
王薨后，兄畅推恩请分国封歆。太康中诏封新野县
公。歆虽少贵，而谨身履道，母臧太妃薨，居丧过礼，以
考闻，拜散骑常侍。赵王伦篡位，齐王冏举义兵，歆躬
贯甲胄，率所领导。冏以勋进封新野郡王，迁使持节
都督荆州诸军事。歆为政严刻，蛮夷并怨。及张昌作”
乱于江夏，歆出距之，众溃，为昌所害。无子，以兄子劭
为后，永嘉末，没于石勒。